“ไดอิ กรุ๊ป” เคาะราคา IPO ที่หุ้นละ 4 บ.ขาย 15-17 ก.ค.นี้
ไดอิ กรุ๊ป หรือ DAII ผู้ดำเนินธุรกิจประเภทผลิตและจำหน่ายผลิตภัณฑ์รั้วสำเร็จรูป รับสร้างบ้าน และจำหน่ายผลิตภัณฑ์ประตูและหน้าต่างอลูมิเนียม เคาะราคา IPO ที่หุ้นละ 4 บาท เสนอขาย 15-17 ก.ค.เข้าเทรด mai วันที่ 23 ก.ค.นี้มีบล. เมย์แบงก์ กิมเอ็ง เป็นที่ปรึกษาทางการเงิน
13 ก.ค. 2558

บริษัท ไดอิ กรุ๊ป จำกัด (มหาชน) หรือ DAII ระบุว่า บริษัทกำหนดราคาเสนอขายหุ้นต่อประชาชนทั่วไปครั้งแรก(IPO)จำนวน 30 ล้านหุ้นที่ราคา 4 บาท/หุ้น โดยจะเปิดให้จองซื้อระหว่างวันที่ 15-17 ก.ค.และจะนำหุ้นเข้าซื้อขายในตลาดหลักทรัพย์ เอ็ม เอ ไอ(mai) หมวดธุรกิจอสังหาริมทรัพย์และก่อสร้างวันที่ 23 ก.ค.นี้
ทั้งนี้ ไดอิ กรุ๊ป ดำเนินธุรกิจประเภทผลิตและจำหน่ายผลิตภัณฑ์รั้วสำเร็จรูป รับสร้างบ้าน และจำหน่ายผลิตภัณฑ์ประตูและหน้าต่างอลูมิเนียม โดยมีบริษัทหลักทรัพย์ เมย์แบงก์ กิมเอ็ง (ประเทศไทย) จำกัด (มหาชน) เป็นที่ปรึกษาทางการเงิน